ต้นเข็ม

 

**ชื่อวิทยาศาสตร์** Ixora stricta Roxb

**ชื่อวงศ์** RUBIACEAE

**ชื่อสามัญ** West Indian Jasmine

**ชื่อพื้นเมืองอื่นๆ** เข็ม

**ถิ่นกำเนิด** แถบเอเชียตะวันออกเฉียงใต้

**การกระจายพันธุ์** : ในประเทศไทย ทั่วทุกภาคในประเทศไทย

**นิเวศวิทยา** ไม้พุ่มใบแข็ง หนาดก สีเขียวแก่ ดอกออกเป็นช่อตามยอดกิ่ง

**เวลาออกดอก** ออกดอกตลอดปี

**การขยายพันธุ์** ปักชำกิ่ง เพาะเมล็ด ตอนกิ่ง

**การใช้ประโยชน์** เป็นไม้ประดับและสมุนไพร

**สรรพคุณทางยา**

- รากมีรสหวาน ใช้รับประทานแก้ดรคตา เจริญอาหาร

- ใบใช้เป็นยาฆ่าพยาธิ

- ดอกแก้โรคตาแดง ตาแฉะ

* ผลแก้โรคริดสีดวงในจมูก

**ลักษณะวิสัย** : ไม้พุ่ม

**เรือนยอด ทรงพุ่ม** : รูปไข่

**ถิ่นอาศัย** : พืชบก

**ลำต้น** : ลำต้นเหนือดิน ตั้งตรงเองได้

**เปลือกลำต้น** : เรียบ สีน้ำตาล

**ยาง** : ไม่มี

**ชนิดของใบ** : ใบเดี่ยว สีเขียว ขนาดแผ่นใบ กว้าง 6 ซ.ม. ยาว 11 ซม.

**การเรียงตัวของใบบนกิ่ง** : ตรงข้ามสลัยตั้งฉาก

**รูปร่างแผ่นใบ** : รูปรี

**ปลายใบ** : เรียวแหลม

**โคนใบ** : มน

**ขอบใบ** : เรียบ

**ดอก** : ช่อซี่ร่มเชิงประกอบ

**ตำแหน่งออกของดอก** : ปลายยอด

**กลีบดอก** : โคนเชื่อมติดกัน ปลายแยกเป็น 4 แฉก สี แดง รูปดอกเข็ม

**รังไข่** : รังไข่ใต้วงกลีบ

**กลิ่น** : ไม่มี

**สีของผล** : ผลอ่อน สีเขียว ผลแก่ สีม่วง

**รูปร่างผล** : กลม

**เมล็ด** : จำนวน 1 เมล็ด

**สีของเมล็ด** : น้ำตาลอ่อน

**รูปร่างเมล็ด** : กลม

**ข้อแนะนำ** :

 ควรมีการตัดแต่งกิ่งขนาดเล็กๆ ออกบ้างโดยเฉพาะกิ่งที่อยู่ในทรงพุ่ม เมื่อดอกโรยควรทำการตัดแต่งช่อดอกแห้งทิ้ง จะช่วยให้มีการแตกยอดใหม่และออกดอกใหม่เร็วขึ้น หากต้องการให้มีดอกขนาดใหญ่ นอกจากให้น้ำและปุ๋ยอย่างสม่ำเสมอแล้ว การตัดแต่งให้มีจำนวนกิ่งที่เหมาะสม จะช่วยให้ดอกมีขนาดใหญ่ตามอายุและความสามารถทางพันธุกรรมได้ดีขึ้น เข็มขาวเป็นพันธุ์ไม้หอมที่ชอบแดดจัดเต็มวัน จึงควรปลูกกลางแจ้งจะทำให้ออกดอกขนาดใหญ่ ลำต้นเตี้ย การปลูกในพื้นที่ที่มีแสงแดดรำไรจะทำให้ไม่ค่อยออกดอก ต้นสูงชลูดและไม่แข็งแรง

**ข้อมูลอื่นๆ** :

 ในทรรศนะของผู้รวบรวม เข็มขาวเป็นพันธุ์ไม้ที่มีความคุ้มค่าทั้งในด้านการปลูกและดูแลรักษา การออกดอก ความหอม สามารถเรียกได้ว่า สวย ทน ถูก

**สรรพคุณ**

ดอกเข็มขาว เป็นต้นไม้พุ่ม ใช้ดอกใส่พานบูชาพระ ให้ประโยชน์ในทางยา รากมีรสหวาน รับประทานแก้โรคตา เจริญอาหาร สามารถฆ่าพยาธิ แก้ตาแดง แก้ริดสีดวงงอกในจมูก

สรรพคุณทางยา:

- รากมีรสหวานใช้รับประทานแก้โรคตา เจริญอาหาร

- ใบใช้เป็นยาฆ่าพยาธิ

- ดอกแก้โรคตาแดง ตาแฉะ

* ผลแก้โรคริดสีดวงในจมูก